KBANK รูด3% นิวโลว์ในรอบ 3 เดือน โบรกฯชี้กังวลNPL พุ่งปีหน้า-รายได้ไม่ใช่ดอกเบี้ยวูบหนัก!
KBANK รูด3% นิวโลว์ในรอบ 3 เดือน โบรกฯชี้กังวล NPL พุ่งปีหน้า-รายได้ไม่ใช่ดอกเบี้ยวูบหนัก! โดย ณ เวลา 15.20 น. อยู่ที่ระดับ 199.00 บาท ลบ 7.00 บาท หรือ 3.40% ด้วยมูลค่าซื้อขาย 1.9 พันล้านบาท
29 ต.ค. 2561

ผู้สื่อข่าวรายงานว่า ธนาคารกสิกรไทย จำกัด (มหาชน) หรือ KBANK ณ เวลา 15.20 น. อยู่ที่ระดับ 199.00 บาท ลบ 7.00 บาท หรือ 3.40% ด้วยมูลค่าซื้อขาย 1.9 พันล้านบาท ราคาหุ้นปรับตัวลงแรงในรอบ 3 เดือน โดยเทียบตั้งแต่หุ้นยืนที่ระดับ 198.50 บาท เมื่อวันที่ 19 ก.ค.61

บล.อาร์เอชบี (ประเทศไทย) ระบุว่า ราคาหุ้นธนาคารกสิกรไทย (KBANK) ปรับตัวลง คาดว่าจะเป็นผลจากความกังวลเรื่อง NPL ที่อาจจะปรับเพิ่มขึ้นในปีหน้า หลังจากที่ทาง KBANK ได้ให้เป้าหมาย NPL ของปี 62 ไว้ที่ 3.3-3.7% เพิ่มขึ้นจาก 3.3-3.4% ในปีนี้ ทำให้มองเห็นทิศทางผิดไปจากคาด
นอกจากนี้รายได้ที่ไม่ใช่ดอกเบี้ยก็มีแนวโน้มที่จะลดลงอย่างต่อเนื่องด้วย ดังนั้น ภาพรวมของ KBANK ไม่ได้สดใสมากในปีหน้า ซึ่งเราก็มองเป็นกลางถึง Negative จากเป้าหมายที่ KBANK ให้ไว้ ซึ่งอาจจะทำให้นักวิเคราะห์ฯปรับประมาณการลงก็ได้จากภาพที่ออกมานี้ ดังนั้น ผู้ที่ถือหุ้น KBANK เลือกที่จะขายออกมาก่อน จากการมองภาพพื้นฐานที่ไม่เป็นบวกในปีหน้า
อย่างไรก็ดี ฝ่ายวิจัยยังคงแนะนำ”ซื้อ”หุ้น KBNAK ด้วยราคาเป้าหมายปีหน้าที่ 244 บาท เนื่องจากเชื่อว่าทิศทางโดยรวม KBANK ยังมีการเติบโตอย่างต่อเนื่อง
 
บล.เคทีบี (ประเทศไทย) ระบุในบทวิเคราะห์วันนี้(29ต.ค.) KBANK ประกาศเป้าหมายปี 2019 โดยตั้งเป้าสินเชื่อโต 5-7% เทียบช่วงเดียวกันของปีก่อน และ NIM อยู่ที่ 3.3-3.5% ส่วน Non-Interest Income ยังคาดว่าจะหดตัวลง 5-7% ขณะที่ credit cost ตั้งเป้าลดลงมาอยู่ที่ 165bps จากปีนี้ที่ 185bps และ NPL คาดว่า อยู่ที่ระดับ 3.3-3.7% ซึ่งมากกว่าปีก่อนที่ 3.3-3.4% (ที่มา: ตลาดหลักทรัพย์แห่งประเทศไทย)
KTBST: เรามีมุมมองเป็นกลางต่อเป้าหมายการเติบโตของ KBANK เพราะค่อนข้าง Inline กับที่คาดไว้ โดยคาดสินเชื่อปี 2019 จะเติบโตได้ที่ 6% เทียบช่วงเดียวกันของปีก่อน และ NIM อยู่ที่ระดับ 3.4% ขณะที่ credit cost ทำ conservative กว่าโดยตั้งไว้ที่ 170 bps
แต่อย่างไรก็ดีกลับมากังวลเรื่อง NPL ที่ KBANK มีการตั้งเป้ามากกว่าปีก่อน ซึ่งเช้านี้จะมีการประชุมนักวิเคราะห์ จะกลับมา update อีกครั้ง เบื้องต้นยังคงแนะนำ “ซื้อ” ราคาเป้าหมายในปี 2019 ที่ 250 บาท อิง PBV ที่ 1.45x เทียบเท่า -0.5SD ย้อนหลัง 5 ปี